สวัสดีครับผมโดนเเมวข่วนมาเมื่อวันเสาร์ที่ 14 เมษาที่ผ่านมาครับ จนวันที่ 2 พฤษภาคมที่ผ่านมา เเมวยังมีชีวิตอยู่ (เป็นเเมวที่ยามหน้าหมู่บ้านเอาอาหารมาให้เป็นประจำ ไม่น่าเคยฉีดวัคซีนมาก่อน) ฝากยามติดตามอาการก็ได้รับคำตอบว่า เเมวยังมีชีวิตอยู่ เเปลว่าผมปลอดภัยรึยังครับจริงๆไปรับวัคซีนหลังจากนั้น 5 วัน ตอนนี้รับจนครบ 3 เข็มเเล้วครับ เเต่ก็มีอาการปวดเเปล็บๆเหมือนเข็มทิ่มตามตัวกับจุดที่โดนข่วน กับเวียนหัวเป็นพักๆ ครับขอบสำหรับคำตอบครับ
สวัสดีค่ะ หากผ่านประมาณ 2 สัปดาห์นับตั้งแต่โดนแมวข่วน แมวตัวนั้นยังคงมีชีวิตอยู่ แสดงว่าแมวไม่ได้เป็นโรคพิษสุนัขบ้าและ ก็จะไม่ติดเชื้อพิษสุนัขบ้าค่ะ ดังนั้น อาจไม่จำเป็นต้องไปฉีดวัคซีนในเข็มที่ 4 ต่อไปค่ะสำหรับอาการเจ็บแบบแปล๊บๆ บริเวณแผลที่โดนข่วน อาจเป็นอาการที่เกิดจากเส้นประสาทขนาดเล็กที่ผิวหนังเกิดการฉีกขาด จึงทำให้รู้สึกเสียวหรือปวดแบบแปล๊บๆ ได้ ซึ่งอาการจะค่อยๆ ดีขึ้นไปเองตามลำดับ โดยอาจใช้เวลานานได้ เนื่องจากการซ่อมแซมของเส้นประสาทจะช้ากว่าเซลล์ผิวหนังและเนื้อเยื่อต่างๆส่วนอาการเวียนหัวนั้นอาจเกิดได้จากหลายสาเหตุ เช่น เครียด พักผ่อนไม่เพียงพอ อดนอน ร่างกายขาดน้ำ เป็นต้น